**חזון תיכון ברנר**

תיכון ברנר שואף לשמש מרחב למיצוי הפוטנציאל של כל תלמיד ותלמידה.

העשייה החינוכית בתיכון מתמקדת בחיזוק תחושת השייכות, המסוגלות והאחריות האישית ובפיתוח חשיבה ביקורתית הנסמכת על ערכי הכבוד ואהבת האדם. בוגרי ובוגרות התיכון יזכו להזדמנות שווה להשתלבות מיטבית בחברה כאזרחיות וכאזרחים משכילים, תורמים ומועילים.

**רציונל התקנון**

**"מערכת החינוך מחויבת לקדם את רמת החינוך, לאפשר תהליכים של הוראה ולמידה ולחנך לחברה סובלנית ולא אלימה. יצירת סביבה לא אלימה חיונית לתחושת המוגנות של התלמידים, להתפתחותם הרגשית והמוסרית, ללמידה ולרכישת מיומנויות וערכים של אזרחים במדינה דמוקרטית. הוראה ולמידה אינם אפשריים באקלים של אי-סדר ומשמעת לקויה".** (חוזר מנכ"ל תש"ע/1 א).

הצוות החינוכי של התיכון מייחס חשיבות רבה לחינוך התלמידים לכבוד, לאהבת האדם, לאחריות ולבחירה, מתוך הבנה כי "כל עוד הנר דולק אפשר לתקן".

אנו מצפים לשיתוף פעולה של כל באי בית-הספר: תלמידים, הורים והצוות החינוכי לטובת קידום אקלים חינוכי מיטבי המבוסס על שיח מכבד ומקדם.

הצוות החינוכי מלווה במסירות את התלמידים במטרה להובילם להצלחה, תוך הקניית כלים שיסייעו להם להשתלב כבוגרים בחברה.

**ציון בהתנהגות כללית בתעודה**

הציון שיינתן בתעודה יהיה בהתאם למספר הנקודות שנותרו מ-100 הנקודות

בהתנהגות שקיבלו התלמידים מתחילת המחצית:

|  |  |  |
| --- | --- | --- |
| 81–100 נקודות | **א'** | התנהגות טובה מאוד |
| 61–79 נקודות | **ב'** | התנהגות טובה |
| 41–60 נקודות | **ג'** | התנהגות שאינה מניחה את הדעת |
| 40 ומטה נקודות | **ד'** | התנהגות לקויה |

**"מפתח" לקביעת הציון בהתנהגות**

|  |  |
| --- | --- |
| **אירועים מחוץ לשיעור-**  **קריטריונים להעלאת ציון התנהגות (ניתן לשפר עד 10 נק')** | **הניקוד** |
| השתתפות פעילה בטקסים | 2+ |
| עזרה לאיש צוות | 2+ |
| אחריות חברתית ועזרה לחבר (מעבר למעורבות חברתית) | 3+ |
| דאגה לניקיון וטיפוח הסביבה | 3+ |
| מילוי תפקיד/ תורנות בהצטיינות | 5+ |
| יוזמות חברתיות ותרומה לקהילת בית הספר | 5+ |
| שיפור התנהגותי משמעותי- באיחורים או בהפרעות (מיום ההורים ועד סוף המחצית) | יישקל על ידי הצוות |

|  |  |
| --- | --- |
| **אירועים בשיעור-**  **קריטריונים להעלאת ציון התנהגות (ניתן לשפר עד 10 נק')** | **הניקוד** |
| השתתפות פעילה בשיעור | 0.5+ |
| חיזוק חיובי | 0.5+ |
| עזרה לחבר/ה | 0.5+ |
| דאגה לניקיון | 0.5+ |
| עזרה למורה | 0.5+ |

|  |  |
| --- | --- |
| **קריטריונים להפחתת ציון בהתנהגות** | **הניקוד** |
| לעיסת מסטיק או אכילה בשיעור ללא רשות | 1- |
| איחור**\*** | 2- |
| יציאה משיעור ללא אישור | 3- |
| שימוש ללא רשות במכשיר חכם: טלפון נייד/ מחשב הכיתה/ מחשב אישי/ טאבלט/ אוזניות/ שעון. | 3- |
| הפרעה בשיעור או בפעילות חברתית | 3- |
| הגעה ללא תלבושת | 3- |
| אלימות מילולית בין תלמידים | 5- |
| חוצפה ואי ציות להוראות איש צוות | 5- |
| היעדרות מפעילות בית ספרית – רישום היעדרות במקצועות הלימוד ומתן מטלה | 5- |
| התנהגות לא נאותה בהפסקה | 5- |
| עישון | 10- |
| אלימות פיזית / איומים / סחיטה / שימוש באביזרים מסוכנים | 10- |
| יציאה משטח בית הספר ללא אישור | 10- |

**\*** תלמיד **בעל 10 איחורים** ומעלה לא יוכל לקבל תעודת הצטיינות. איחור מוצדק: איחור בשל בדיקה או טיפול רפואי מלווה באישור רפואי, יוצדק ולא יגרע נקודות אם יתקבל באותו היום**.**

**\*\*במקרים הבאים ציון ההתנהגות יופחת** בשל אירועי המשמעת ולא ניתן יהיה לשפרו לציון התנהגות א': (א' יופחת ל-ב'/ ב' יופחת ל- ג'/ ג' יופחת ל- ד')

1. **צילום או הקלטה ללא אישור**- **שימוש במכשיר חכם** (טלפון נייד/ מחשב הכיתה/ מחשב אישי/ טאבלט/ אוזניות/ שעון) לצילום בזמן שיעור ללא ידיעתו של המצולם, וכן שימוש לרעה בתצלומים של תלמידים או מורים שנעשו בשטח בית הספר (איום בהפצה, חשיפה, עיוות ולעג, הפצה בטלפון נייד או באינטרנט).
2. **אלימות כלפי איש צוות**- פיזית או מילולית.
3. **העתקה** במבחן או בעבודה או שימוש במכשיר חכם/ הימצאות מכשיר חכם (טלפון נייד, מחשב הכיתה, מחשב אישי, טאבלט, אוזניות, שעון) /חומר עזר אחר אסור בשימוש בזמן מבחן.
4. **השחתה**/פגיעה ברכוש ביה"ס או רכושו של אחר.

**\*\***תלמיד **שפגע בטוהר הבחינות** לא יקבל תעודת הצטיינות, ולא יהיה זכאי לגשת למועד ב'.

**\*\*תלמיד שציונו בהתנהגות ג' ומטה**, יציאתו לפעילות מחוץ לביה"ס תתאפשר רק בליווי הורה ובכפוף להחלטת הנהלת בית הספר.

**\*\*** תלמיד שלא סיים את **שעות המעורבות החברתית** לא יוכל לקבל תעודת הצטיינות.

**\*\* סייגים לציון התנהגות סופית:**

במקרים הבאים ירד הציון למרות הציון המופיע בסמארטסקול

* איחורים  ו/או הפרעות:
* בין 10 - 19 איחורים / הפרעות הציון בהתנהגות יהיה ב'.
* 20 איחורים / הפרעות ומעלה הציון בהתנהגות יהיה ג'.
* אירועים חריגים: תלמיד שיהיה מעורב באירוע חריג ציון התנהגותו ירד.

**ציון תלמידאות במקצוע**

בכל מקצוע ישנו ציון תלמידאות המשפיע על 10% מהציון במקצוע במחצית, כל צוות מקצוע בחר את המדדים הרלוונטיים ויציג אותם לתלמידים.

**ציון בשקידה בתעודה**

ציון שקידה בתעודה ימדוד את הרצינות, את האחריות ואת החריצות של התלמידים כלפי הלימוד במהלך המחצית.

**"מפתח" לקביעת הציון בשקידה**

|  |  |  |
| --- | --- | --- |
| **קריטריונים להעלאת ציון השקידה** | **פירוט** | **הניקוד** |
| השתתפות פעילה | השתתפות במהלך השיעור בפעילויות. | 2+ |
| תמיכה בעמיתים | נכונות לעזור לתלמידים אחרים להבין את החומר | 2+ |
| הגשת מטלות ועבודות במועד | עמידה בלוחות זמנים לכלל המטלות | 1+ |
| שיפור בהישגים לאורך השנה |  | 3+ |
| הצגת נושא איכותית | הכנה והצגה מעמיקה של נושאים בפני הכיתה | 2+ |
| ניהול מחברת מסודרת |  | 2+ |

|  |  |  |
| --- | --- | --- |
| **קריטריונים להפחתת ציון השקידה** |  | **הניקוד** |
| נוכחות | על כל חיסור | 0.25 - |
| ציונים:   * שני נכשלים מפחיתים 21 נקודות בשקידה * שלושה נכשלים מפחיתים 30 נקודות * ארבעה נכשלים ומעלה מפחיתים 40 נקודות | על כל ציון נכשל | 10 - |
| חוסר ציוד לימודי, אי הכנת שיעורי בית ואי השתתפות פעילה | על כל אירוע | 2 - |
| פגיעה בטוהר בחינות |  | 20 - |

מטרת הציון היא שיקוף של התלמידאות של התלמידים, מתוך אמונה שזהו מרכיב חשוב בתהליך הלמידה שיש להעריך.

**ציון השקידה ישפיע על קבלת תעודת הצטיינות ועל היציאה למסע לפולין.**

**טיפול באירועי משמעת על פי המדרג הבא**:

1. רישום בסמארטסקול בהערת מעקב ושיחה עם המורה המקצועי.
2. דיווח להורים ע"י מורה מקצועי ועדכון המחנכ/ת.
3. שיחה אצל מנהלת השכבה (במידת הצורך בנוכחות מחנכ/ת)
4. פגישה עם סגנית המנהל.
5. פגישה עם מנהל בית הספר.

**במקרים חמורים –** **השעיה לאלתר!**

|  |  |  |
| --- | --- | --- |
| **סוג אירוע המשמעת** | **כללי התנהגות** | **הטיפול באירוע המשמעת** |
| **אלימות (מילולית או פיזית)** | יש להתנהג בכבוד לחברים ולצוות בית הספר. אין לנהוג בכל סוג של אלימות ויש לפתור מחלוקות בדרכי נועם ובמידת הצורך בסיוע הצוות החינוכי. | **על פי חוזר מנכ"ל- פעולות חובה**:  -עצירת האירוע  -שיחת בירור  -תיעוד האירוע והטיפול בו  -יידוע מחנך הכיתה-הורדת ציון בהתנהגות  -ביטוי בתעודה: הערה בתעודה שמתייחסת לאירוע.  הורדת ציון בהתנהגות במקצוע.  -אפשרות של העברה לכיתה מקבילה באופן קבוע על פי החלטת המועצה הפדגוגית  -בניית תכנית חינוכית אישית לצורך טיפול  -השעיה |
| **השחתת רכוש** | יש לשמור על שלמותו, תקינותו וניקיונו של רכוש ביה"ס (ריהוט, קישוטים בכיתות ובמסדרונות, מזגנים, צמחייה, ספסלים ומתקני ספורט, ציוד המעבדות וכדומה).  יש להקפיד על ניקיון הכיתה. | - יידוע ההורים  -  עשייה מתקנת של התלמיד בתחום הרכוש  והסביבה.  -  הערה בתעודה המתייחסת לאירוע.  - הורדת ציון בהתנהגות  -  הטלת תשלום או שווה ערך לתשלום . |
| **שמירה על ציוד מחשבים** | **עמדת מחשב בכיתה היא עמדת מורה.**  אין להשמיע מוסיקה בהפסקות מתוך העמדה; אין לנתק חשמל או להטעין טלפון בעמדה; אין לשבת על שולחן המחשב ואין להזיז את השולחן ממקומו; אין להכניס אוכל ושתייה | - פגיעה במחשבים ובציוד הנלווה אליהם תיחשב כהשחתת ציוד.  -תלמיד יישא בנזק הכספי הנגרם למחשב או לציוד הנלווה אליו.  - יורדו נקודות בהתנהגות עפ"י המפתח. |
| **תלבושת בית הספר** | תלבושת בית ספר מחויבת בשיעורים ובהפסקות וכן בפעילויות חוץ בית ספריות. יש להגיע בלבוש ההולם את קוד הלבוש של בית הספר.   * ניתן להגיע אך ורק עם **כפכפים בעלי שתי רצועות**. לא יותרו: כפכפי אצבע, כפכפי פרווה, נעלי בית. * אין להגיע עם מכנסיים בעלי קרעים. * יש להגיע עם מכנסיים באורך הולם. * אין להגיע עם חולצות חושפות בטן/כתפיים ובעלות מחשוף עמוק. * אין לגזור או להשחית בדרך אחרת את חולצת התלבושת.   **בקיץ-** חולצה קצרה עם סמל בית הספר מודפס או מודבק על חולצה חלקה במגוון צבעים.  **בטקסים ובאירועים**- חולצה לבנה עם סמל בית הספר.  **בחורף-** חולצה קצרה אוחולצה ארוכה עם סמל מודפס/מודבק מתחת לכל עליונית.  **בימי שישי**- ניתן להגיע עם חולצה ללא סמל בית הספר.  **חובה להגיע לבחינות מתכונת ובגרות בתלבושת אחידה.** | -תלמיד ללא תלבושת **אינו יכול להימצא בשטח בית הספר**.  -תלמיד ללא תלבושת יקבל חולצה בהשאלה מהמזכירות או ממנהלת השכבה.  -שיחה עם מחנכ/ת הכיתה  -מכתב להורי התלמיד  -השעיה מיום לימודים   * **בכל בוקר נציג הנהלה יעבור בין הכיתות לשם בדיקת התלבושת.** |
| **איחורים לשיעור בתחילת היום** | - זמן תחילת השיעור: עם הצלצול.  שיעור א' מתחיל בשעה 07:45.  תלמיד המאחר לשיעור א' או לשיעור הראשון עד 10 דקות יירשם לו איחור. איחור מעבר לכך יירשם כחיסור. | - לאחר שלושה איחורים ועל פי החלטת המורה/ מנהלת השכבה התלמיד יישאר בבית הספר לשעה נוספת בתום יום הלימודים/ יגיע בשעה 07:30 בבוקר שלמחרת.  - תלמיד שמרבה לאחר, יוזמן לבירור משמעתי אצל מנהלת השכבה. |
| **איחורים לשיעור בהמשך היום** | תלמיד המאחר מהשיעור השני ואילך-עד 5 דקות לאחר הצלצול יירשם לו איחור וייכנס אל הכיתה וילמד. מעבר ל-5 דקות ייחשב כחיסור, והתלמיד ייכנס לכיתה. | כנ"ל |
| **חיסורים** | **מתוך חוזר מנכ"ל:**  **התלמידים נדרשים להגיע לכל השיעורים כסדרם, ובעת הערכת הישגיהם יש להביא בחשבון את היעדרויותיהם. לתלמידים תוכר היעדרות של עד 15% מימי הלימוד במהלך שנת הלימודים ללא הורדת ציון. במכסה זו ייכללו אחד עד ארבעה ימי מחלה באישור הורים.**  נוסף על האמור לעיל תיחשבנה ההיעדרויות הבאות היעדרויות מוצדקות מעבר ל15%:  א.היעדרות של חמישה ימים ואילך בשל מחלה באישור רופא ובחתימתו.  ב.היעדרות בשל קיומה של בעיה רפואית מתמשכת/כרונית/טיפול רפואי.  ג.היעדרות בשל אשפוז/בדיקה בבית חולים (בתנאי שיוצגו האישורים המתאימים מהמוסד הרפואי).  ד.היעדרות של שבוע ימים בשל אבל על קרוב משפחה מִדרגה ראשונה, היעדרויות ביום ה-30 למות קרוב המשפחה וביום השנה למותו.  ה.היעדרות בשל זימון ללשכת גיוס או למבדקים לצבא (בתנאי שהוצג אישור התייצבות בפועל ולא מכתב הזימון).  ו.היעדרות בשל יום פתוח לבחינות/ מיונים במכינה קדם צבאית בכפוף לאישור שהמכינה תנפיק.  ז.היעדרות בשל שירות לקהילה ופעילות חברתית בבית הספר. באישור מראש על ידי הנהלת בית הספר.  ח.היעדרות בשל שני מבחני תיאוריה ושני מבחנים מעשיים בנהיגה, בצירוף אישור ממשרד התחבורה/רשות הרישוי (יתר המבחנים לא יוכרו כהיעדרות מאושרת).  ט.היעדרות תלמידי " אקדמיה בתיכון" בכיתות י"א, י"ב אשר סיימו בהצלחה לפחות שני קורסים אקדמיים מטבלת ההמרה של תחום הדעת.   * בקשות לאישור היעדרויות חריגות תוגשנה בכתב על־ידי התלמידים כשבועיים מראש, ותובאנה לדיון בוועדה בית־ספרית בראשות מנהל בית הספר או מי מטעמו. * היעדרות ממבחן או מפעילות חברתית המתקיימת בשעת שיעור דינה כדין היעדרות לא מוצדקת מהשיעור. * אם תלמיד נעדר מבחינה שאין לה השלמה כגון מועד ב' וכדומה, וההיעדרות נחשבת להיעדרות מוצדקת, באחריותו של בית הספר לדאוג למשימה חלופית.   לאחר סיום ספירת ההיעדרויות הלא מוצדקות יש לחשב את ציון הנוכחות.    **אופן החישוב של ציון הנוכחות** בהתאם לאחוז שעות ההיעדרות משעות ההוראה בפועל בכל מקצוע:   |  |  | | --- | --- | | **היעדרות על פי "אחוז שעות ההיעדרות"** | **ציון נוכחות מצטבר** | | עד 15% | 0 | | מ־16% עד 20% | 5 - | | מ־21% עד 25% | 7 - | | מ־26% עד 30% | 9 - | | מ־30% ומעלה | 15 - |   **שימו לב:** על התלמיד להביא אישור להצדקת חיסוריו **תוך שבועיים** מיום חזרתו ללימודים.  לתלמיד שלא נעדר היעדרויות לא מוצדקות כלל יש להוסיף ציון בציון השנתי, בהתאם לתקנון בית הספר (בין 5-3 נקודות).     * הנתונים על היעדרויות התלמידים ידווחו במערכת הניהול הפדגוגי הבית ספרית. * באחריותו של התלמיד להתעדכן באופן שוטף בנתונים המתעדכנים ולקחת אחריות אישית על נוכחותו הסדירה בשיעורים ועל הלמידה בכלל. | |

**תקנון חנ"ג מקוצר:**

1. **תלבושת-** על כל תלמיד להגיע לשיעור חינוך גופני בתלבושת ספורט מלאה: חולצת בית הספר, מכנסי ספורט , טייץ (ללא כפתור, רוכסן או חגורה), נעלי ספורט בלבד (לא סניקרס), שיער אסוף. יש להסיר תכשיטים לפני תחילת שיעור.
2. **אישור רפואי-** כל תלמיד עם מגבלה רפואית חייב להציג אישור רפואי בתחילת השנה. האישור חייב להיות חתום על ידי רופא משפחה או רופא מקצועי עם הצגת הבעיה הרפואית. (פטור חלקי או פטור מלא). אין לקבל אישור, גם לא של רופא, לפטור בדיעבד.
3. **נוכחות-** תלמיד חייב להימצא בכל השיעורים. על היעדרות משיעור יש להמציא אישור למורה לחנ"ג או למחנך. אי השתתפות ביותר מ־50% משיעורי החינוך הגופני ללא אישורים מתאימים מרופא תמנע קבלת ציון בחינוך גופני .

תלמידים הפטורים משיעורים מעשיים עקב מצב בריאותי, יבצעו עבודה בכתב לשם קבלת ציון בחינוך גופני ויהיו נוכחים בשיעורים.

**זכויות וחובות בתחום החברתי**:

1. נציגי מועצת התלמידים ישותפו בקביעת התוכנית שלהפעילות החברתית.
2. לכל תלמיד הזכות להיבחר למועצת התלמיד ולשאת בתפקיד- בכפוף לתלמידאות תקינה ולאישור הנהלת בית הספר.
3. חובת כל תלמיד להשתתף בפעילויות אלה. היעדרות מפעילות חברתית היא היעדרות שאינה מוצדקת ותגרום לרישום חיסור, הורדת נקודות מציון ההתנהגות ומתן מטלה להשלמת הנושא.
4. כללי המשמעת החלים בשטח בית הספר יחולו גם על הפעילות החברתית מחוץ לבית הספר. על התלמיד להתנהג בצורה ההולמת את הפעילות שאינה פוגעת בזכותם של האחרים ליהנות ממנה, והיא מחייבת לכבד את מקום הפעילות ואת האנשים הנמצאים בו.

**נהלי בחינות**

1. **לוח בחינות סמסטר**: לוח הבחינות מתפרסם באתר בית הספר בראשיתו של כל סמסטר. ההודעה על פרסום הלוח תימסר לכלל התלמידים והמורים.

* מחובתו של תלמיד להתעדכן מדי שבוע בלוח באמצעות האתר ובאמצעות הסמארטסקול.
* לקראת פרסומו של הלוח זכאית כל כיתה לשלוח שני נציגים מטעמה לרכזת הבחינות, כדי להתעדכן וכדי להיות שותפים ומיודעים בקבלת ההחלטות והשיקולים שנלקחו בחשבון בהכנתו.

1. יום לפני הבחינה לא ייעדר תלמיד אלא באישור מחנכ/ת הכיתה. אם נעדר ללא הצדקה ביום לפני הבחינה/ביום הבחינה, יופחתו מן הציון 5 נק'.
2. הנוכחות בביה"ס ביום הבחינה היא חובה בכל שעות הלימוד. ההיעדרות אינה מוצדקת.
3. הרכב הבחינות והיקפן יפורסמו עד שבוע לפני המועד. אם המידע לא יימסר בזמן, תישקל קיומה של הבחינה.
4. לפני מתכונות ובגרויות יינתן יום חופשה ללימודים בבית. אם המתכונת תתקיים לאחר חופשה/לאחר סוף השבוע לא יינתן יום חופשה.
5. זכותו של תלמיד לערער על הציון. הערעור צריך להיות מנומק בכתב ולהתבצע בסדר הבא: פנייה למורה ולאחריו לרכז/ת המקצוע (ביידוע מחנך/ת הכיתה) ועד שבועיים ממועד פרסום הציונים.
6. בחנים ובחני פתע יהיו על החומר הנלמד עד שלושת השיעורים האחרונים.
7. אין לקיים ארועי הערכה (שיש להתכונן אליהם) בימים בהם יש בחינות.
8. אין לקיים מסירת עבודות בימים בהם יש בחינות.
9. עדכון ציונים עד שבועיים ממועד הבחינה והחזרת המבחנים בשיעור הראשון שיתקיים לאחר שבועיים ממועד הבחינה (לא כולל שבתות/חגים/חופשות)
10. **התנהלות בזמן מבחן:**

* המבחן יתחיל בזמן שנקבע, ומאחרים יפסידו מזמן המבחן.
* מאחרים מעל 15 דקות מתחילת השיעור של המבחן לא יורשו להיכנס למבחן.
* לפני תחילת המבחן יש להניח את התיקים בקדמת הכיתה.
* אמצעי תקשורת: טלפונים ניידים, שעונים חכמים, מחשבים ניידים, טאבלטים, אוזניות ועוד יונחו כבויים בתוך התיקים.
* על השולחן יהיו רק כלי כתיבה (ללא קלמר וללא טיפקס), בקבוק מים וכל דבר שאושר למבחן (מחשבון, מילונית או חומר עזר אחר).
* ניתן לצאת מחדר הבחינה ולהגיש את טופס הבחינה רק 30 דקות ממועד תחילת הבחינה.
* לא תימסר בחינה לאחר יציאת המורה מהכיתה. הבחינה תיפסל.

1. **נהלי יציאה לשירותים בזמן מבחן:**

* ככלל, לא תאושר יציאה לשירותים בשעה הראשונה של הבחינה (למעט במקרים חריגים).
* היציאה לשירותים תיעשה בליווי מורה בלבד.
* לא תותר יותר מיציאה אחת לשירותים במהלך בחינה.
* לא תותר יציאה של יותר מתלמיד אחד. יש לחכות עד שתלמיד יחזור על מנת לצאת.
* יש לוודא שהתלמיד יוצא ללא המכשיר הנייד/שעון חכם. יש לוודא שהטלפון נמצא בתיק או מונח על שולחן המורה.
* תלמיד שיזוהה משוחח עם תלמיד אחר מחוץ לחדר הבחינה/ כשברשותו מכשיר נייד/שעון חכם- **בחינתו תיפסל.**

12.  **מועדי ב':**

* באחריות התלמיד להירשם למועד ב'. ההרשמה תיעשה אצל המורה המקצועי.
* ניתן להירשם בכל מחצית לשלושה מועדים (רישום נספר כבחינה, בין אם הגיע התלמיד או לא, ביטול עד 48 שעות לפני מועד הבחינה).
* האחריות לעמידה במכסה היא של התלמיד. תלמיד שיגיע למועד ב' מעבר למכסה. המבחן לא ייבדק.
* ניתן לגשת למועד ב' אם ההיעדרות ממועד א' היתה מוצדקת/ הציון היה 75 ומטה/ ובתנאי שהתקיימה למידה פעילה ואין יותר מ 30% שעות היעדרות ובאישור המורה.
* החישוב לתלמיד שציון המבחן במועד ב' נמוך ממועד א' יהיה 40% מועד ב' ו- 60% מועד א'.
* תלמיד לא יוכל להיבחן במבחן מועד ב' במקרה של פגיעה בטוהר הבחינות.
* ניתן לגשת לשתי בחינות באותו מקצוע- ייספר כשני מועדי ב'.

13. **לוח בחינות מתכונת**: מתפרסם לאחר פרסומו של לוח בחינות הבגרות ובהתאמה אליו. הודעה על פרסומו בכל סמסטר תימסר לתלמידים מבעוד מועד.

14. **לוח בחינות בגרות:** לוח זה מפורסם על ידי משרד החינוך. לבית הספר אין יכולת השפעה על לוח זה. הודעה על פרסומו תינתן לתלמידים. הלוח יפורסם באתר הבית ספרי ובאתר הרשמי של משרד החינוך.

**בעלי תפקידים בביה"ס**

|  |  |
| --- | --- |
| **מנהל** | אורי פרלמן |
| **סגנית** | הדס אלרום |
| **סגנית** | עינב ארואסטי |
| **רכזת חינוך חברתי** | אלונה אוהב ציון |
| **אחראית מערכת** | רוית חלבי |
| **מנהלת שכבת י'** | אילנית דרשן לוי |
| **מנהלת שכבת י"א** | ליאת מאירי |
| **מנהלת שכבת י"ב** | יעל כספי |
| **יועצת שכבת י'** | סמדר יהודה |
| **יועץ שכבת י"א** | משה מיטלמן |
| **יועצת שכבת י"ב** | חן חורש |
| **רכז בגרויות וטיולים** | צביקה כהן |
| **רכזת ביטחון, מועדי ב' ותלמידי שילוב** | עינת כרמל |
| **מובילה בית ספרית למניעת שימוש בחומרים מסוכנים** | סמדר יהודה |
| **רכזת עתודה מדעית טכנולוגית** | אתי בורוב |
| **רכזת סייבר, מנהיגות ולמידה חדשנית (סמ"ל)** | ליהי שדמון- קידר |
| **רכזת שח"ר** | קרן בר |
| **רכזי לקויות למידה** | קרן בר ואביב נוי |
| **רכזת התמדה** | כוכבה יצחק |
| **רכז תקשוב, מועצת תלמידים וזהירות בדרכים** | קובי אליהו |
| **רכז הערכה ומדידה** | ברק קופלמן |
| **רכזת אקדמיה בתיכון** | יובל פרידמן |
| **רכז אקדמיה כיתה** | עומר נאמן |
| **רכזי מעורבות חברתית** | רועי אלון ורננה שחר |
| **רכזת סמארטסקול ואתר בית הספר** | אור שפירא |
| **רכז השאלת ספרים** | עדי שמילוביץ |
| **רכזי מקצוע** | |
| **אזרחות** | איריס הגר |
| **אנגלית** | אוריה תדהר (5 יח"ל) וקרן דרור בן איון (4-3 יח"ל) |
| **ביולוגיה** | סיגל שפירא |
| **גיאוגרפיה** | אריאל אייזקס |
| **היסטוריה** | ליהי שדמון קידר |
| **חינוך גופני** | ליאת מאירי |
| **חינוך גופני- מגמה** | מיכל לוזובר לוי |
| **כימיה** | בלה שקולניק |
| **מדעי החברה** | טל בכר לבני |
| **מדעי המחשב והנדסת תוכנה** | צלי גרשגורן |
| **מדעי הרפואה** | ליאת בנעים |
| **מנהל עסקים** | תמר רוזמן |
| **מתמטיקה** | ליאת אבו (5-4 יח"ל) ואורלי ברוש (3 יח"ל) |
| **ספרות** | יערה ליפקין פורן |
| **עברית** | הדס אלרום |
| **ערבית** | רועי אלון |
| **פיסיקה** | ברק קופלמן |
| **תושב"ע** | מלי נסים |
| **תיאטרון** | סיגל שחורי טולדנו |
| **תיירות** | ירון פרל |
| **תנ"ך** | דניאל אשול |
| **תקשורת** | ארין הלל |
| **מנהלה** | |
| **מנהלנית** | דגנית רצאבי |
| **מזכירת מנהל** | עירית בוקאי |
| **מזכירת בגרויות** | הילי ווייט |
| **אבות בית** | איציק דאלי , משה בן דוד |
| **לבורנטיות** | נועה אגבבה, קלרה פלקר, לילך שחר, אהובה שמואל |
| **ספרנית** | קלרה קפלון |
| **טכנאי מחשבים** | זאב קופילב |

**זמני הצלצולים**

|  |  |  |
| --- | --- | --- |
| שעה א' | 07:45 | 8:25 |
| 5 דקות הפסקה | | |
| שעה 1 | 8:30 | 9:15 |
| שעה 2 | 9:15 | 10:00 |
| 20 דקות הפסקה | | |
| שעה 3 | 10:20 | 11:05 |
| שעה 4 | 11:05 | 11:50 |
| 20 דקות הפסקה | | |
| שעה 5 | 12:10 | 12:55 |
| שעה 6 | 12:55 | 13:40 |
| 10 דקות הפסקה | | |
| שעה 7 | 13:50 | 14:30 |
| שעה 8 | 14:30 | 15:10 |
| 10 דקות הפסקה | | |
| שעה 9 | 15:20 | 16:00 |
| שעה 10 | 16:00 | 16:40 |

**חדרי כיתות שכבת י'– בניין מרכזי**

|  |  |  |  |
| --- | --- | --- | --- |
| **כתה** | **מס' חדר** | **קומה** | **מחנך/ת** |
| **י' 1** | **19** | **ב** | **חן סייג** |
| **י' 2** | **8** | **א** | **צביקה כהן** |
| **י' 3** | **11** | **א** | **מיכל לוי לוזובר** |
| **י' 4** | **5** | **א** | **קובי אליהו** |
| **י' 5** | **2** | **קרקע** | **אוריאן מקירה** |
| **י' 6** | **6** | **א** | **אור שפירא** |
| **י' 7** | **7** | **א** | **ברק קופלמן** |
| **י' 8** | **18** | **ב** | **אילנית דרשן לוי** |
| **י' 9** | **16** | **ב** | **רוית חלבי** |

**חדרי כיתות שכבת י"א – בניין ספרייה**

|  |  |  |  |
| --- | --- | --- | --- |
| **כתה** | **מס' חדר** | **קומה** | **מחנך/ת** |
| **י"א 1** | **28** | **ב** | **אלון רובין** |
| **י"א 2** | **26** | **ב** | **טל בכר לבני** |
| **י"א 3** | **21** | **א** | **ליאת מאירי** |
| **י"א 4** | **24** | **א** | **דפנה פיינשטיין** |
| **י"א 5** | **17** | **בניין מרכזי (ב)** | **דניאל אשול** |
| **י"א 6** | **23** | **א** | **רועי אלון** |
| **י"א 7** | **22** | **א** | **הדס אלרום** |
| **י"א 8** | **27** | **ב** | **ליהי שדמון קידר** |
| **י"א 9** | **25** | **ב** | **מאיה רייך** |

**חדרי כיתות שכבת י"ב – בניין חדש**

| **כתה** | **מס' חדר** | **קומה** | **מחנך/ת** |
| --- | --- | --- | --- |
| **י"ב 1** | **34** | **א** | **אביב נוי** |
| **י"ב 2** | **37** | **ב** | **רננה שחר** |
| **י"ב 3** | **38** | **ב** | **חן חורש** |
| **י"ב 4** | **31** | **א** | **אוריה תדהר** |
| **י"ב 5** | **32** | **א** | **יעל כספי** |
| **י"ב 6** | **36** | **ב** | **יערה אברמוביץ** |
| **י"ב 7** | **35** | **ב** | **שירלי רוטמן** |
| **י"ב 8** | **33** | **א** | **אתי בורוב** |
| **י"ב 9** | **15** | **בניין מרכזי (ב)** | **בלה ברסטנו** |